tartuNLP/wikipedia-smugri-20251201 huggingface dataset:
David Warsofsky

David Matthew Warsofsky (sündinud 30. mail 1990 Marshfieldis, Massachusettsi osariigis) on USA jäähokimängija, kes mängib kaitsjana Saksamaa kõrgliiga klubis ERC Ingolstadt.
Aastatel 2008–2011 mängis ta Bostoni Ülikooli jäähokimeeskonnas.
2008. aastal valis St. Louis Blues ta NHL-i "draft"is 95. valikuna. 2010. aasta juunis kaubeldi Warsofsky mängijaõigused Boston Bruinsile. Hooajal 2010–11 debüteeris ta American Hockey League'is (AHL) Boston Bruinsi noorteklubis Providence Bruins. NHL-is debüteeris ta 19. detsembril 2013 mängus Buffalo Sabresi vastu. Esimese värava lõi ta sama aasta 28. detsembril mängus Ottawa Senatorsi vastu.
NHL-is on Warsofsky mänginud veel Pittsburgh Penguinsi, New Jersey Devilsi ja Colorado Avalanche'i meeskonnas, kuid kõikides klubides pääses ta väljakule keskmiselt 4–20 mängus hooaja jooksul. Enam sai ta mänguaega AHL-i klubides. 2017. aastal valiti ta AHL-i tähtede mängule. Aastatel 2018–2021 mängis Warsofsky ainult AHL-i klubides, mängides kolme hooaja jooksul vastavalt Colorado Eaglesi, Wilkes-Barre/Scranton Penguinsi ja Chicago Wolvesi ridades.
2021. aasta juunis sõlmis ta üheaastase lepingu Ingolstadtiga.
2010. aastal tuli Warsofsky USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2016. aasta maailmameistrivõistlustel ja 2022. aasta taliolümpiamängudel.
Steven Kampfer

Steven Allan Kampfer (sündinud 24. septembril 1988 Ann Arboris, Michigani osariigis) on USA jäähokimängija, kes mängib kaitsjana KHL-i klubis Kaasani Ak Bars.
Aastatel 2004–2006 mängis ta United States Hockey League'i klubis Sioux City Musketeers ja 2006–2010 Michigani Ülikooli jäähokimeeskonnas.
2007. aastal valis Anaheim Ducks ta NHL-i "draft"is 93. valikuna. 2010. aasta märtsis müüdi tema mängijaõigused Boston Bruinsile. NHL-is debüteeris Kampfer 9. detsembril 2010 mängus New York Islandersi vastu. Esimese värava lõi ta liigas sama aasta 28. detsembril mängus Tampa Bay Lightningi vastu. Debüüthooajal sai ta NHL-is kirja viis mängu ja viis väravasöötu, kuid see on jäänud ka tema kõige resultatiivsemaks hooajaks NHL-is.
2012. aasta veebruaris kaubeldi Kampfer Greg Zanoni vastu Minnesota Wildile. Hooaegadel 2012–13 ja 2013–14 sai Kampfer mänguaega vaid American Hockey League'i (AHL) klubides Houston Aeros ja Iowa Wild. 2014. aasta oktoobris siirdus ta NHL-i klubisse Florida Panthers. Aastatel 2016–2018 kuulus ta New York Rangersi ridadesse. 2018. aasta septembris naasis ta Boston Bruinsi.
2021. aasta juulis sõlmis ta üheaastase lepingu Kaasani Ak Barsiga.
USA jäähokikoondise koosseisus osaleb Kampfer 2022. aasta taliolümpiamängudel.
Aaron Ness

Aaron Douglas Ness (sündinud 18. mail 1990 Roseaus, Minnesota osariigis) on USA jäähokimängija, kes mängib kaitsjana American Hockey League'i (AHL) klubis Providence Bruins.
Aastatel 2008–2011 mängis ta Minnesota Ülikooli jäähokimeeskonnas.
2008. aastal valis New York Islanders ta NHL-i "draft"is 40. valikuna. NHL-is debüteeris ta Islandersi meeskonnas hooajal 2011–12. Esimese ja oma NHL-i karjääri seni ainsa värava lõi ta 14. novembril 2013 mängus Los Angeles Kingsi vastu. NHL-is on Ness mänginud veel kolmel hooajal Washington Capitalsi ja kahel hooajal Arizona Coyotesi meeskonnas, kuid ühelgi hooajal ei ole ta NHL-is väljakule pääsenud rohkem kui 24 mängus.
Enam on Ness mänguaega saanud AHL-is, kus ta on kuulunud nelja klubi koosseisu: Bridgeport Sound Tigers, Hershey Bears, Tucson Roadrunners ja Providence Bruins, kellega ta sõlmis 2021. aasta septembris üheaastase lepingu. 2015. aastal valiti ta AHL-i tähtede mängule. Hooajal 2018–19 oli ta Hershey Bearsis mängides AHL-is resultatiivseim kaitsemängija (5+50).
2008. aastal võitis Ness USA kuni 18-aastaste koondisega omavanuste maailmameistrivõistlustel pronksmedali. Ta kuulub USA jäähokikoondise koosseisu 2022. aasta taliolümpiamängudel.
Albatrellaceae

Albatrellaceae on pilvikulaadsete seltsi kuuluv sugukond seeni. Sinna kuulub 9 perekond enam kui 45 liigiga.
Lambaseenik

Lambaseenik ("Albatrellus") on pilvikulaadsete seltsi sugukonda "Albatrellaceae" kuuluv seente perekond.
Mütsnarmikulised

Mütsnarmikulised ("Bankeraceae") on seente sugukond lehternahkiselaadsete seltsis.
Günzel

Günzel (vene keeles "Гинцелъ"), varem ka "Güntzel" ja "Günzell" oli kaupmehe- ja aadlisuguvõsa. Suguvõsa suri meesliinis välja 1936. aastal.
Ajalugu.
Suguvõsa päritolu ei ole teada. Esimesi teateid nende kohta on 1675. aastast, mil Miitavis elas raamatukaupmees Johann Güntzel (suri u 1702). Ta oli esimese Miitavi trükikoja omanik. Tema poeg Christian Güntzel (1678−u 1738) asus elama Riiga ja oli tolliametnik; ta oli suguvõsa Riia liini rajaja. Viimase poeg Christian Günzel (1704−1784) omandas Püha Rooma keisrilt Franz I 23. jaanuaril (vkj) 1755. aastal aadlitiitli ja sai prekonnanimeks von Günzel. Tema poeg kindralleitnant Karl Johann von Günzel (1741−1816) naitus Bauņi mõisa pärija Katharina von Sieversiga (1770−1844) ja sai Bauņi liini rajajaks. Suguvõsa kustus meesliinis tema pojapojapoja Carl Ludwig Arved von Günzeliga (1862−1936), kes oli viimane Bauņi ja Mīlīte mõisnik.
Günzelid rüütelkonna matriklis.
Suguvõsa võeti 21. detsembril (vkj) 1795 Liivimaa rüütelkonna matriklisse.
Hundiseenik

Hundiseenik ("Boletopsis") on lehternahkiselaadsete seltsi sugukonda mütsnarmikulised kuuluv seente perekond.
Birgir Ármannsson

 &lt;ns&gt;0&lt;/ns&gt;
 &lt;revision&gt;
 &lt;parentid&gt;6903690&lt;/parentid&gt;
 &lt;timestamp&gt;2025-06-15T11:23:29Z&lt;/timestamp&gt;
 &lt;contributor&gt;
 &lt;username&gt;Velirand&lt;/username&gt;
 &lt;/contributor&gt;
 &lt;origin&gt;6903696&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Birgir Ármannsson (sündinud 12. juunil 1968 Reykjavíkis) on Islandi poliitik (Iseseisvuspartei).
Birgir Ármannsson lõpetas Islandi Ülikooli õigusteaduse erialal 1996. aastal, advokaadi kutse omandas 1999. aastal. 1999–2000 õppis ta King's College Londonis. Aastatel 1988–1994 töötas ta õpingute kõrval ajakirjanikuna ajalehe Morgunblaðið toimetuses. 1995. aastal asus ta tööle Islandi Kaubanduskotta, kus oli esialgu jurist, 1998–1999 büroojuhataja ja 2000–2003 tegevdirektori asetäitja. Alates 2003. aastast on ta Alþingi liige. Aastatel 2003–2007 ja 2016–2017 oli ta Alþingi aseesimees. 2017–2021 oli ta Iseseisvuspartei parlamendifraktsiooni juht.
Alates 1. detsembrist 2021 kuni 30. novembrini 2024 oli Birgir Ármannsson Alþingi esimees.
Þorgerður Katrín Gunnarsdóttir

Þorgerður Katrín Gunnarsdóttir (sündinud 4. oktoobril 1965 Reykjavíkis) on Islandi poliitik (Reformipartei).
Þorgerður Katrín Gunnarsdóttir lõpetas Islandi Ülikooli õigusteaduse erialal 1993. aastal. 1993–1994 töötas ta juristina õigusbüroos Höfðabakki. 1997–1999 oli ta Islandi rahvusringhäälingu RÚV sotsiaal- ja päevakajaliste saadete osakonna juhataja. Alates 1999. aastast on ta Alþingi liige. Ta oli Islandi hariduse, teaduse ja kultuuri minister 2003–2009 ja Islandi kalanduse ja põllumajanduse minister 2017. aastal.
Alates 12. oktoobrist 2017 on Þorgerður Katrín Gunnarsdóttir Reformipartei esimees.
21. detsembrist 2024 on Þorgerður Katrín Gunnarsdóttir Islandi välisminister.
Boyaval

Boyaval on vald Põhja-Prantsusmaal Pas-de-Calais' departemangus.
Põllumajandusküla asub 40 km Arrasist loodes tee D71 ääres.
Boyelles

Boyelles on vald Põhja-Prantsusmaal Pas-de-Calais' departemangus.
Põllumajandusküla asub 11 km Arrasist lõunas maantee N17 ääres. Kartulifestival toimub igal aastal septembri esimesel pühapäeval.
Brebières

Brebières on vald Põhja-Prantsusmaal Pas-de-Calais' departemangus.
Põllumajanduslik ja kergetööstuslik alev asub 19 km Arrasist idas maantee N50 ääres, teede D44 ja D307 ristumiskoha ümbruses, Scarpe jõe kallastel.
Kartulifestival toimub igal aastal septembri esimesel pühapäeval.
Ajalugu.
Evidence of occupation from Merovingian times has been unearthed. 2008. aastal, during the creation of the 60 hectare Bèliers industrial zone, three important archaeological sites, once occupied by Gauls and Celts, were discovered. Finds include the residue of iron smelting, glass beads, pottery and bones of both animals and humans.
Vesturbær

Vesturbær on Reykjavíki linnaosa. Vesturbær asub linna lääneosas ja selle koosseisu kuulub 9 asumit: Gamli Vesturbær, Bráðræðisholt, Grandahverfi, Hagahverfi, Melar, Skjól, Grímsstaðaholt, Skildinganes ja Litli Skerjafjörður. Läänes piirneb Vesturbær Seltjarnarnesi linnaga.
Vesturbær on põhiliselt elamupiirkond, sealsed kinnisvarahinnad on Islandi kalleimad.
Vesturbæris asub Islandi Ülikooli peahoone.
Brias

Brias (lääneflaami: "Briast") on vald Põhja-Prantsusmaal Pas-de-Calais' departemangus.
Põllumajandusküla asub 35 km Arrasist loodes maantee N41 ääres, teega D81 ristumiskoha ümbruses.
Ajalugu.
Esmamainitud 1212. aastal kui Gille de la Tourette'i lään. Bryasi lossis oli 1915. aastal Teise Artois' lahingu ajal marssal Fochi peakorter. Vald nõustus muutma 1997. aastal Bryase nime kirjapilti.
Miðborg

Miðborg on Reykjavíki linnaosa. Linnaosa hõlmab suure osa Reykjavíki kesklinnast ja selle koosseisu kuuluvad 6 asumit: Kvos, Grjótaþorp, Skólavörðuholt, Þingholt, Skuggahverfi ja Vatnsmýri.
Miðborgis asuvad parlamendihoone Alþingishúsið, Islandi valitsuse residents, Reykjavíki raekoda, Islandi Keskpanga hoone, Islandi Ülemkohtu hoone ja Hallgrímuri kirik.
Bucquoy

Bucquoy on vald Põhja-Prantsusmaal Pas-de-Calais' departemangus.
Bucquoy isandatele kuulunud maa-ala sai 1666. aastal Charles II taotlusel krahvkonnaks.
Põllumajandusküla asub 19 km Arrasist lõunas teede D919 ja D8 ristumiskoha ümbruses.
Buire-au-Bois

Buire-au-Bois on vald Põhja-Prantsusmaal Pas-de-Calais' departemangus.
Väike põllumajandusküla asub 40 km Arrasist läänes teede D117 ja D102 ristumiskoha ümbruses.
Buire-au-Bois on tüüpiline maa-asula, mis koosneb külast endast ja Bachimonti asundusest. Erinevatel põhjustel, näiteks tööpuuduse tõttu, on paljud noored piirkonnast välja kolinud. Inglise ja Hollandi frankofiilid on ostnud ja kasutavad palju maju.
Hlíðar

Hlíðar on Reykjavíki linnaosa. Hlíðari linnaosa koosseisu kuulub 6 asumit: Hlíðar, Norðurmýri, Holt, Hlemmur, Suðurhlíðar ja Öskjuhlíð.
Hlíðaris asuvad muuhulgas muuseum Perlan, Islandi Kunstiülikooli disainiosakond, Islandi Rahvusarhiiv ja Reykjavíki Ülikooli peahoone.
Buissy

Buissy on vald Põhja-Prantsusmaal Pas-de-Calais' departemangus.
Põllumajandusküla asub 24 km Arrasist kagus teede D14 ja D19 ristumiskoha ümbruses.
Vaabikulised

Vaabikulised ("Ganodermataceae") on klassi "Agaricomycetes" torikulaadsete seltsi kuuluv seente sugukond.
Bohdan Hmelnõtskõi orden

Bohdan Hmelnõtskõi orden (ukraina keeles Орден Богдана Хмельницького) on Ukraina riiklik teenetemärk, millel on kolm järku. 
Ajalugu.
Orden muutus ametlikuks 1994. aastal.
Laugardalur

Laugardalur on Reykjavíki linnaosa. Laugardaluri linnaosa koosneb 10 asumist: Tún, Teigar, Lækir, Laugarnes, Sund, Heimar, Langholt, Vogar, Skeifan ja Fen.
Laugardaluris paikneb Reykjavíki Botaanikaaed. Linnaosas asuvad jalgpallistaadion Laugardalsvöllur ja spordihall Laugardalshöll Arena.
Háaleiti og Bústaðir

Háaleiti og Bústaðir on Reykjavíki linnaosa. Linnaosa koosneb 4 asumist: Háaleiti, Kringla, Gerði ja Fossvogur. Lõunas piirneb linnaosa Kópavoguri linnaga.
Linnaosas asuvad Reykjavíki suurim kaubanduskeskus Kringlan ja kaubanduskeskus Grímsbær.
Breiðholt

Breiðholt on Reykjavíki linnaosa. Breiðholti linnaosa koosneb 3 asumist: Neðra-Breiðholt, Efra-Breiðholt ja Seljahverfi.
Breiðholt on suurima elanike arvuga Reykjavíki linnaosa.
Breiðholt piirneb läänes, edelas ja lõunas Kópavoguri linnaga.
2011. aasta rahvaloenduse andmetel moodustasid esimese ja teise põlve sisserändajad 20% Breiðholti elanikest.
Árbær

Árbær on Reykjavíki linnaosa. Árbæri linnaosa asub Reykjavíki idaosas ja koosneb 4 asumist: Árbæri asum, Ártúnsholt, Norðlingaholt ja Selás. Lisaks kuulub linnaosa koosseisu Hálsari tööstuspiirkond.
Läbi linnaosa voolab Elliðaári jõgi.
Árbæris asub vabaõhumuuseum Árbæjarsafn.
Grafarvogur

Grafarvogur on Reykjavíki linnaosa. Linnaosa asub Reykjavíki idaosas ja koosneb 14 asumist: Hamrar, Foldir, Hús, Rimar, Borgir, Víkur, Engi, Spöng, Staðir, Höfðar, Bryggjuhverfi, Geirsnef, Gufunes ja Geldinganes.
Grafarvogur piirneb kirdes Mosfellsbæri linnaga.
Grafarvogur on suhteliselt uus linnaosa. Laialdasem elamuehitus linnaosas algas 1980. aastate lõpus ja 1990. aastate alguses.
Tang (etnograafia)

Tang (ka "pikksuusk", "hülgesuusk") oli eesti etnograafias hülgepüügi abivahend, pikk jalasetaoline alus, eestpoolt varjatud valgest riidest varjuga. Tang oli laialdaselt tuntud Soomes, Eestis kasutati seda Prangli saarel.
Kirjeldus.
Tang oli umbes 5 meetrit pikk, 10–13 cm lai ja 3 cm paks ning seda kasutati sirgel jääpinnal. Tangi üleskeeratud otsa lähedusse paigaldati raudkonks ja sellest poole meetri kaugusele auguga puitklots, kuhu asetati tangihark. Hargi küljes oli kolmnurkne varjuraam, mille peal valgest riidest vari, umbes 50 cm kõrgune ning altpoolt nii lai, et varjas hülgeküti. 
Kasutamine.
Varikattes oli auk, mille kaudu kütt hülgeid jälgis. Kütt ise oli tangi peal kõhuli, jalad ristis ning edasi tõmbas ennast käte jõul. Püss oli tangi peal hülgenahkses tupes. Kui tangi abil õnnestus hülgele laskekaugusele jõuda, torkas kütt püssitoru august läbi, kusjuures püss toetus hargile. 
Kirjandus.
Ilmari Manninen. Die Sachkultur Estlands, I Band. Õpetatud Eesti Selts, Tartu, 1931, 84–85.
Patrick Russell

Patrick Russell (sündinud 4. jaanuaril 1993 Birkerødis) on Taani jäähokimängija, kes mängib Rootsi kõrgliiga klubis Linköping HC ründajana vasakäärel.
Aastatel 2009–2013 mängis ta Linköpingis ka juunioride klassis.
Hooajal 2013–14 mängis ta United States Hockey League'i klubis Waterloo Black Hawks ja aastatel 2014–2016 St. Cloud State University jäähokimeeskonnas.
2016. aasta mais sõlmis ta kaheaastase lepingu NHL-i klubiga Edmonton Oilers. Aastatel 2016–2019 mängis ta põhiliselt American Hockey League'is Oilersi noorteklubis Bakersfield Condors. NHL-is debüteeris ta 17. novembril 2018 mängus Calgary Flamesi vastu. Kolme hooajal jooksul pääses Russell NHL-is Oilersi meeskonnas NHL-is väljakule 59 mängus, kuid kogus neis kokku vaid seitse väravasöötu ega löönud ühtegi väravat.
2021. aasta augustis naasis ta Linköpingi, sõlmides klubiga kaheaastase lepingu.
Taani jäähokikoondise koosseisus on Russell osalenud 2017., 2018. ja 2019. aasta maailmameistrivõistlustel ning 2022. aasta taliolümpiamängudel.
Bullecourt

Bullecourt on vald Põhja-Prantsusmaal Pas-de-Calais' departemangus.
Bullecourt asub Artois' ülemkriidi tasandikul Arrasi ja Bapaume'i vahel ning kiirteest A1 idas. See satelliidipilt näitab Bullecourti vahetult keskkohast põhja pool. Quéant on kahest külast suurem idaserva lähedal. Üle lääneserva kulgevad A1 ja kiirraudtee (TGV). Bullecourtist lõunas lookleb nüüd suletud kohalik raudteeliin idast läände.
Transport.
Bullecourt asub kolmnurgas, mille moodustavad kiirteed A1, A2 ja A26 ning maanteed N17, N30 ja D939.
Vaatamisväärsused.
Kuigi seal on palju punkreid ja kaevikuid Hindenburgi liini perioodist, on seal ka maa-alune varjupaik 17. sajandist.
St. Vlaasti kirik ehitati pärast 1918. aastat taas üles.
Seal on muuseum esemetest, mis kogutud maailmasõdade perioodidest.
Majandus ja külaelu.
Majanduses on üldine põllumajandus koos veiseliha kasvatamisega. Külas tegutseb põllumajandusühistu.
Külafestivali peetakse juuni esimesel pühapäeval ja austraallaste auks on festival aprilli viimasel laupäeval.
Kjalarnes

Kjalarnes on Reykjavíki linnaosa. Linnaosa koosneb Grundarhverfi ja Kjalarnesi asumist.
Kjalarnes oli iseseisev haldusüksus kuni 1998. aastani, mil ühines Reykjavíkiga. Kjalarnes on kõige suurema pindalaga ja kõige väiksema elanike arvuga Reykjavíki linnaosa.
Frans Nielsen

Frans Nielsen (sündinud 24. aprillil 1984 Herningis) on Taani jäähokimängija, kes mängib keskründajana Saksamaa kõrgliiga klubis Berliini Eisbären.
Ta alustas klubikarjääri Taani klubis Herning Blue Fox, debüteerides Taani kõrgliigas hooajal 2000–01. Samal hooajal tuli ta klubiga Taani meistriks ja Nielsen valiti liiga hooaja parimaks uustulnukaks.
Aastatel 2001–2005 mängis ta Rootsi kõrgliiga klubis Malmö Redhawks ja hooajal 2005–06 samasse liigasse kuuluvas Timrå IK-s.
2002. aastal valis New York Islanders ta NHL-i "draft"is 78. valikuna. Põhja-Ameerikasse suundus Nielsen mängima 2006. aastal. Suurema osa kahest esimesest hooajast mängis ta American Hockey League'i klubis Bridgeport Sound Tigers. NHL-is debüteeris ta Islandersi meeskonnas 2007. aasta jaanuaris. Islandersi põhikoosseisu kuulus ta alates hooajast 2008–09. Islandersis mängis ta kuni hooaja 2015–16 lõpuni. Tema kõige resultatiivsem hooaeg oli 2013–14, mil ta lõi 25 väravat ja andis 33 väravasöötu. Nielsen oli väga edukas karistuslöökide sooritamises. NHL-i karjääri jooksul realiseeris ta 106 karistulöögist 49 (46,23%), mis on NHL-i ajaloo üks parimaid näitajaid.
Hooaja 2012–13 esimeses pooles toimunud NHL-i tööseisaku ajal mängis Nielsen Soome kõrgliiga klubis Lukko, saades 27 liigamänguga kirja 4+20.
Aastatel 2016–2021 mängis Nielsen viis hooaega Detroit Red Wingsis. 2017. aastal valiti ta NHL-i tähtede mängule. Hooajal 2017–18 sai ta NHL-is enim resultatiivseid karistuslööke sooritanud mängijaks (2022. aasta veebruari seisuga asub ta karistuslöökidena sooritatud 49 väravaga NHL-i kõigi aegade edetabelis kolmandal kohal).
2021. aasta oktoobris sõlmis ta üheaastase lepingu Saksamaa kõrgliigaklubiga Berliini Eisbären. 2022. aastal tuli ta klubiga Saksamaa meistriks. Berliini Eisbären jäi ta ka tema klubikarjääri viimaseks klubiks.
Taani jäähokikoondise koosseisus osales Nielsen esmakordselt jäähoki maailmameistrivõistlustel 2003. aastal. Taani koondisega oli tal maailmameistrivõistlustel parimaks tulemuseks veerandfinaali jõudmine 2010. aastal. Taani koondises osales ta lisaks 2022. aasta taliolümpiamängudel.
Grafarholt og Úlfarsárdalur

Grafarholt og Úlfarsárdalur on Reykjavíki linnaosa. Linnaosa asub Reykjavíki idaosas.
Grafarholt og Úlfarsárdalur on kõige uuem Reykjavíki linnaosa. Elamuehitus algas seal 2000. aastal.
Buneville

Buneville on vald Põhja-Prantsusmaal Pas-de-Calais' departemangus.
Põllumajandusküla asub 32 km Arrasist edelas teede D23 ja D83 ristumiskoha ümbruses.
Bus

Bus on vald Põhja-Prantsusmaal Pas-de-Calais' departemangus.
Väike põllumajandusküla asub 35 km Arrasist kagus teede D19 ja D7E ristumiskoha ümbruses. Kiirtee A2 möödub küla lähedalt.
Tallinn (ajakiri 2005)

Tallinn = Таллинн =: "литературно-публицистический журнал" oli venekeelne ajakiri, mis ilmus 2005–2008 aastatel Tallinnas.
Ajakirja väljaandja oli Vene Klubi = Русский клуб. Vastutav kirjastaja oli Jevgenia Haponen ja toimetaja Vjatšeslav Ivanov. Ajakiri ilmus 4 korda aastas.
Ajakirja peeti vägagi seotuks Rahvaliiduga, kuna selle peatoimetaja oli samal ajal ka Rahvaliidu venekeelse ajalehe Revelski Vestnik peatoimetaja ja ajakirja nõukokku kuulus ka Rahvaliidu vene poliitik Vladimir Maslov.
Cagnicourt

Cagnicourt on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist kagus teede D13 ja D14E ristumiskoha ümbruses.
Camblain-l'Abbé

Camblain-l’Abbé on vald Põhja-Prantsusmaal Pas-de-Calais' departemangus.
Põllumajandusküla asub 15 km Arrasist loodes teede D341 ja D73E ristumiskoha ümbruses.
Austria 2022. aasta taliolümpiamängudel

Austria osales 2022. aasta taliolümpiamängudel Pekingis 106 sportlasega, kes võistlesid 12 spordialal.
Olümpiavõitjaks tulid mäesuusatajad Matthias Mayer ja Johannes Strolz, lumelaudurid Anna Gasser, Benjamin Karl ja Alessandro Hämmerle, suusahüppemeeskond (Stefan Kraft, Daniel Huber, Jan Hörl, Manuel Fettner) ja mäesuusatamise segavõistkond (Katharina Liensberger, Katharina Truppe, Stefan Brennsteiner, Michael Matt, Johannes Strolz).
Kõrgõzstan 2022. aasta taliolümpiamängudel

Kõrgõzstan osales 2022. aasta taliolümpiamängudel Pekingis ühe sportlasega.
Kõrgõzstani esindas mäesuusataja Maksim Gordejev.
Serbia 2022. aasta taliolümpiamängudel

Serbia osales 2022. aasta taliolümpiamängudel Pekingis kahe sportlasega. See oli neljas kord, kui Serbia taliolümpiamängudest osa võttis.
Serbiat esindasid mäesuusatajad Marko Vukićević ja Nevena Ignjatović.
Videvikulilla

Videvikulilla (inglise keeles "twilight purple", prantsuse keeles "crépuscule") on hallikas tuhmvioletne värvitoon.
Harv värvinimetus, on kasutatud kunsti- ja käsitööpaberi ja tekstiilide värvuse kirjeldamiseks, samuti esineb Eesti ajaloolise arhitektuuri jaoks soovitatud voodrilaua värvivalikus.
Variatsioonid.
Mi-Teintes seeria pastellpaberi toon "crépuscule" on väga tuhm violetjas värvus . Ligikaudu sama toon, kuid veel tuhmim ja hallikam, on ajaloolise arhitektuuri soovituslikus värvivalikus (Becker Acroma värvid) NCS COLOR S 4005-R20B .
Pantone värvitoon 17-3812 "Dusk" on keskmine veidi hallikas violetne , 14-3610 "Violet Dusk" kahvatulilla ja 18-1705 "Arctic Dusk" tume tuhmvioletne .
Toon 18-3820 "Twilight Purple" on hallikas sinakasvioletne .
Veebivärv "Twilight" on vanaroosaga sarnanev heledam lillakas toon .
Iisrael 2022. aasta taliolümpiamängudel

Iisrael osales 2022. aasta taliolümpiamängudel Pekingis 6 sportlasega (2 naist ja 4 meest), kes võistlesid kolmel spordialal. See oli 8. kord, kui Iisrael osales taliolümpiamängudel.
Sportlased.
Iisraeli esindasid kiiruisutaja Vladislav Bõkanov, iluuisutajad Oleksi Bõtšenko, Hailey Kops ja Jevgeni Krasnopolski ning mäesuusatajad Barnabás Szőllős ja Noa Szőllős.
Barnabás Szőllős saavutas alpi kahevõistluses 6. koha, mis on parim Iisraeli sportlase tulemus individuaalalal taliolümpiamängudel.
Alina Paš

Alina Paš (ukraina keeles Аліна Іванівна Паш, sündinud 6. mail 1993) on ukraina laulja. 
Looming.
2022. aasta veebruaris valiti ta Ukraina riigisisese konkursi tulemusena esindama oma riiki 2022. aasta Eurovisiooni lauluvõistlustel looga „Tini zabutõh predkiv“ ("Тіні забутих предків"). Hiljem ta loobus võistlusel osalemisest.
Belgia 2022. aasta taliolümpiamängudel

Belgia osales 2022. aasta taliolümpiamängudel Pekingis 19 sportlasega, kes võistlesid 9 spordialal.
Olümpiavõitjaks tuli kiiruisutaja Bart Swings.
Āboltiņi

Āboltiņi on küla ("mazciems") Lätis Limbaži piirkonnas Viļķene vallas.
Küla asub valla lääneosas.
Voldes

Voldes on küla ("mazciems") Lätis Limbaži piirkonnas Viļķene vallas.
Küla asub valla lääneosas; selle lähistelt algavad Lielurga ja Kurliņupe jõed.
Blome (Viļķene vald)

Blome (vanasti ka Blomes muiža) on küla ("mazciems") Lätis Limbaži piirkonnas Viļķene vallas.
Küla asub valla lääneosas Vitrupe jõe ääres.
Asula on tekkinud endise Blome mõisa ("Kullsdorf") keskuse juurde. Külas asub Blome bussipeatus.
Looduskaitse all on kaks kuivanud tamme, pärn, Viesturi tamm, Mazurdziņase pärn, Mazurdziņse tammed, Blome kooli elupuu, Blome pärnad, Blome saar, Blome tammed ja Blome mõisa pärn. Blome lõunapiiril asuvad Ivaši muinaskalmed ehk Kivivares on riikliku kaitse all.
Aastal 2007 oli külas 36 elanikku.
Unnur Brá Konráðsdóttir

Unnur Brá Konráðsdóttir (sündinud 6. aprillil 1974 Reykjavíkis) on Islandi poliitik (Iseseisvuspartei).
Unnur Brá Konráðsdóttir lõpetas Islandi Ülikooli õigusteaduse erialal 2000. aastal. Ta töötas ringkonnakomissari esindajana Ísafjörðuris 2000–2002. Oli aastatel 2002–2004 Selfossi ringkonnakomissari esindaja ja Suðurlandi piirkonna ringkonnakohtu assistent. Töötas Islandi Kinnistusameti juristina 2004–2006. 2006–2009 oli Rangárþing eystra vallavanem. Aastatel 2009–2017 oli ta Alþingi liige. Ta oli 2009–2013 Alþingi aseesimees ja 2017. aastal Alþingi esimees.
Torikulised

Torikulised ("Polyporaceae") on klassi "Agaricomycetes" torikulaadsete seltsi kuuluv seente sugukond.
Torik

Torik ("Polyporus") on klassi "Agaricomycetes" torikulaadsete seltsi kuuluv seente perekond.
Kreeka 2022. aasta taliolümpiamängudel

Kreeka osales 2022. aasta taliolümpiamängudel Pekingis 5 sportlasega kahel spordialal.
Kreekat esindasid mäesuusatajad Ioánnis Antoníou ja María-Eléni Tsióvolou ning murdmaasuusatajad Apóstolos Angelís, María Ntánou ja Neféli Títa.
Hammaslehik

Hammaslehik ("Lentinus") on klassi "Agaricomycetes" torikulaadsete seltsi kuuluv seente perekond.
Soomustorik (perekond)

Soomustorik ("Cerioporus") on klassi "Agaricomycetes" torikulaadsete seltsi kuuluv seente perekond.
Seeneperekond sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Liike.
Liigid on liigutatud perekonda torik.
Gloeophyllales

Gloeophyllales on klassi "Agaricomycetes" kuuluv kandseente selts.
Gloeophyllaceae

Gloeophyllaceae on klassi "Agaricomycetes" torikulaadsete seltsi kuuluv seente sugukond.
Neolentinus

Neolentinus on klassi "Agaricomycetes" seltsi "Gloeophyllales" kuuluv seente perekond.
Kõrbik

Kõrbik ("Gloeophyllum") on klassi "Agaricomycetes" seltsi "Gloeophyllales" kuuluv seente perekond.
Heliotroobililla

Heliotroobililla ehk heliotroobivärvi on üks violetsetest värvitoonidest, heliotroobi õite värvust meenutav helelilla kuni sügavlilla värvitoon. Haruldane värvinimetus, mida on kasutatud eelkõige moes tekstiilide värvuse kirjeldamiseks.
Värvust seostatakse õrnuse ja päikeselisusega, armumisega ja religioosse palvega.
Variatsioonid.
Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab heliotroobilillat ("Heliotrope purple") segada lillast krapplakist, ultramariinvioletist ("violet ultramarine"), seepiast ja valgest, selle värvus on kahvatu hallikasvioletne.
Pantone värvikaardi toon 19-3737 "Heliotrope" on tumevioletne .
Prantsuskeelne värvinimetuste portaal pourpre.com pakub heliotroobivärvi vasteks toonivahemiku sirelilillast tumevioletseni .
Veebivärv "Heliotrope" on erk purpurlilla .
Kasutamine.
Värvinimetus on vanapärane ja haruldane. Kujul "heliotroop" esineb see juba 19. sajandi eesti ajalehtedes, kangavärvi tooni märkimiseks:
"[...] kunstwärwi ja trükikojas Kalda uul. nr. 2 Tartus, kõige uuemad kewade ja suwewärwid, nagu: heliotroop, reseda, Hawanna, brongs, oliw ja kreemkarwa kui ka kõiksugused moodu wärwid wäljamaa moodu järele õige odawaste saawad walmistatud."
Värvinimetusena tekstiilide kohta esineb 1930. aastate moesõnavaras, aga ka 1960. aastatel.
Heliotroobililla oli Victoria-aegses leinakombestikus üks poolleina perioodil riietuses lubatud violetsetest värvitoonidest.
Pajukakk (perekond)

Pajukakk ("Daedaleopsis") on klassi "Agaricomycetes" torikulaadsete seltsi kuuluv seente perekond.
Lõhepoorik (perekond)

Lõhepoorik ("Erastia") on klassi "Agaricomycetes" torikulaadsete seltsi kuuluv seente perekond.
Seeneperekond on nimetatud Erast Parmasto järgi.
Lõhepoorik

Lõhepoorik ("Aurantiporus priscus"), varem "Hapalopilus priscus" ja "Erastia salmonicolor" on torikuliste sugukonda lõhepooriku perekonda kuuluv kandseeneliik.
Seen kasvab okaspuudel.
Einar Kristinn Guðfinnsson

Einar Kristinn Guðfinnsson (ka Einar K. Guðfinnsson; sündinud 2. detsembril 1955 Bolungarvíkis, Vestfirðiris) on Islandi poliitik (Iseseisvuspartei).
Ta lõpetas 1981. aastal Essexi ülikooli bakalaureusekraadiga politoloogia alal. Töötas ajakirjanikuna ajalehe "Vísir" toimetuses aastatel 1975–1977. Aastatel 1979–1980 ja 1981–1983 oli kontoritööl Bolungarvíkis. 1983–1991 oli firmajuht Bolungarvíkis. Kuulus aastatel 1981–1991 Iseseisvuspartei keskjuhatusse. Aastatel 1991–2016 oli ta Alþingi liige. Oli Islandi kalandusminister 27. septembrist 2005 kuni 24. maini 2007 ja Islandi kalandus- ja põllumajandusminister 24. maist 2007 kuni 1. veebruarini 2009.
Alates 6. juunist 2013 kuni 6. detsembrini 2016 oli ta Alþingi esimees.
Montenegro 2022. aasta taliolümpiamängudel

Montenegro osales 2022. aasta taliolümpiamängudel Pekingis kolme sportlasega. See oli neljas kord, kui Montenegro taliolümpiamängudest osa võttis.
Montenegrot esindasid mäesuusatajad Eldar Salihović ja Jelena Vujicic ning murdmaasuusataja Aleksandar Grbovic.
Harilik soomustorik

Harilik soomustorik ("Polyporus squamosus") on torikuliste sugukonda toriku perekonda kuuluv kandseeneliik.
Seen sai eestikeelse nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Harilik soomustorik kasvab elusatel puutüvedel, samuti kändudel ja surnud puudel.
Väga noorelt on hariliku soomustoriku viljakehad söödavad, sellel on immuunsüsteemi tugevdav toime.
Bosnia ja Hertsegoviina 2022. aasta taliolümpiamängudel

Bosnia ja Hertsegoviina osales 2022. aasta taliolümpiamängudel Pekingis 6 sportlasega, kes võistlesid 3 spordialal.
Mosfellsbær

Mosfellsbær on linn Islandil Höfuðborgarsvæði piirkonnas. Mosfellsbær asub Reykjavíkist idas.
Enne 9. augustit 1987 oli valla nimi Mosfellshreppur (Mosfellssveit). 9. augustil 1987 sai Mosfellsbær linnaõigused ja uue nime.
Lapsepõlves elas Mosfellsbæris kirjanik Halldór Laxness. 1945. aastal kolis ta Mosfellsbæri tagasi. Mosfellsbæris asub Halldór Laxnessi muuseum.
Türgi 2022. aasta taliolümpiamängudel

Türgi osales 2022. aasta taliolümpiamängudel Pekingis 7 sportlasega, kes võistlesid 4 spordialal.
Tuletael (perekond)

Tuletael ("Fomes") on klassi "Agaricomycetes" torikulaadsete seltsi kuuluv seente perekond.
Kasepehik (perekond)

Kasepehik ("Lenzites") on klassi "Agaricomycetes" torikulaadsete seltsi kuuluv seente perekond.
Liike.
Kasepehik liigina on liigutatud taeliku perekonda.
Punapoorik (perekond)

Punapoorik ("Pycnoporus") on klassi "Agaricomycetes" torikulaadsete seltsi kuuluv seente perekond.
Tšiili 2022. aasta taliolümpiamängudel

Tšiili osales 2022. aasta taliolümpiamängudel Pekingis 4 sportlasega, kes võistlesid 3 spordialal.
Hispaania 2022. aasta taliolümpiamängudel

Hispaania osales 2022. aasta taliolümpiamängudel Pekingis 14 sportlasega, kes võistlesid 6 spordialal.
Lumelaudur Queralt Castellet võitis naiste rennisõidus hõbemedali.
Rumeenia 2022. aasta taliolümpiamängudel

Rumeenia osales 2022. aasta taliolümpiamängudel Pekingis 21 sportlasega, kes võistlesid 7 spordialal.
Kübarnarmik

Kübarnarmik ("Hydnellum") on pilvikulaadsete seltsi sugukonda mütsnarmikulised kuuluv seente perekond.
Pecki kübarnarmik

Pecki kübarnarmik ("Hydnellum peckii") on lehternahkiselaadsete seltsi sugukonda mütsnarmikulised kuuluv seente liik.
Liik on nimetatud mükoloog Charles Horton Pecki järgi. See kasvab kuusikutes ja on kibeka maitsega.
Sarnane pruun kübarnarmik kasvab männikutes ja on maheda maitsega.
Liibanon 2022. aasta taliolümpiamängudel

Liibanon osales 2022. aasta taliolümpiamängudel Pekingis kolme sportlasega, kes võistlesid kahel spordialal.
Liibanoni esindasid mäesuusatajad Manon Ouaiss ja Cesat Arnouk ning murdmaasuusataja Elie Tawk.
Cambligneul

Cambligneul on vald Põhja-Prantsusmaal Pas-de-Calais' departemangus.
Põllumajandusküla asub 16 km Arrasist loodes teede D75 ja D73E ristumiskoha ümbruses.
Canettemont

Canettemont on vald Põhja-Prantsusmaal Pas-de-Calais' departemangus.
Väike põllumajandusküla asub 32 km Arrasist läänes teede D53 ja D84 ristumiskoha ümbruses.
Yasin Ehliz

Yasin Ehliz (sündinud 30. detsembril 1992 Bad Tölzis) on Saksamaa jäähokimängija, kes mängib Saksamaa kõrgliigaklubis EHC München ründajana paremäärel.
Saksamaa kõrgliigas debüteeris ta hooajal 2010–11 Thomas Sabo Ice Tigersi meeskonnas. Seal mängis ta kuni hooaja 2017–18 lõpuni.
2018. aasta juunis sõlmis ta üheaastase lepingu NHL-i klubiga Calgary Flames. Ehliz sai hooaja 2018–19 alguses kirja vaid neli mängu American Hockey League'is Flamesi noorteklubis Stockton Heat, kuni Flames 2018. aasta novembris Ehlizist loobus.
2018. aasta novembris naasis Ehliz Saksamaa kõrgliigas, sõlmides lepingu EHC Müncheniga. 2023. aastal tuli ta klubiga Saksamaa meistriks. 2022/23. põhihooajal oli Ehliz Kölner Haie mängija Andreas Thuressoni kõrval resultatiivseim mängija (21+39) ning valiti hooaja parimaks mängijaks.
2018. aasta taliolümpiamängudel võitis Ehliz Saksamaa jäähokikoondise koosseisus hõbemedali. Jäähoki maailmameistrivõistlustel osales Ehliz esmakordselt 2013. aastal.
Capelle-Fermont

Capelle-Fermont on vald Põhja-Prantsusmaal Pas-de-Calais' departemangus.
Väike küla asub 16 km Arrasist loodes tee D49 ääres Scarpe orus.
Huviväärsused.
Seintel on 1539. aastal surnud Arrasi linnapea Jean Grenet' käed. Preudhomme de Hailliesi perekond taastas häärberi 1701. aastal.
Timpnarmik

Timpnarmik ("Hydnum") on kukeseenelaadsete seltsi sugukonda narmikulised kuuluv seente perekond.
La Cauchie

La Cauchie on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist edelas, teede D1 ja D8 ristumiskoha ümbruses.
Danny aus den Birken

Danny aus den Birken (sündinud 15. veebruaril 1985 Düsseldorfis) on Saksamaa jäähokimängija, kes mängib väravavahina Saksamaa kõrgliiga klubis EHC München.
Saksamaa kõrgliigas debüteeris ta hooajal 2002–03 Mannheimi Adleri meeskonnas.
Aastatel 2009–2010 mängis ta Saksamaa kõrgliigas Iserlohn Roostersi ja 2011–2015 Kölner Haie ridades.
Alates hooajast 2015–16 on aus den Birken mänginud EHC Münchenis.
Saksamaa meistriks on ta tulnud 2007. aastal Alderiga ning aastatel 2016, 2017 ja 2018 EHC Müncheniga. Hooajal 2012–13 oli aus den Birken Saksamaa kõrgliigas parima tõrjeprotsendiga väravavaht (92,9%). Hooaegadel 2012–13 ja 2018–19 lasi ta Saksamaa kõrgliigas kõikidest väravavahtidest lüüa endale kõige vähem väravaid (vastavalt 2,11 ja 1,91 väravat mängus). Hooajal 2018–19 valiti ta lisaks Saksamaa kõrgliiga hooaja parimaks mängijaks ja parimaks väravavahiks.
2018. aasta taliolümpiamängudel võitis aus den Birken Saksamaa jäähokikoondise koosseisus hõbemedali ning ta valiti turniiri parimaks väravavahiks.
Chelers

Chelers on vald Põhja-Prantsusmaal Pas-de-Calais' departemangus.
Põllumajandusküla asub 22 km Arrasist läänekirdes teede D77 ja D72 ristumiskoha ümbruses.
Jonas Müller

Jonas Müller (sündinud 19. novembril 1995 Berliinis) on Saksamaa jäähokimängija, kes mängib kaitsjana Saksamaa kõrgliiga klubis Berliini Eisbären.
Kogu klubikarjääri jooksul on Müller Saksamaa kõrgliigas mänginud Berliini Eisbäreni ridades. Saksamaa kõrgliigas tegi ta debüüdi hooajal 2013–14. Osa hooajast 2014–15 mängis ta Saksamaa esiliiga klubis Dresdner Eislöwen. Hooajal 2017–18 oli Müller Saksamaa kõrgliigas kõige tõhusam mängija (+32). 2021. aastal tuli ta Eisbäreniga Saksamaa meistriks.
2018. aasta taliolümpiamängudel võitis Müller Saksamaa jäähokikoondise koosseisus hõbemedali. Lisaks on ta kuulunud Saksamaa koondisse 2018., 2019. ja 2021. aasta maailmameistrivõistlustel.
Chérisy

Chérisy on vald Põhja-Prantsusmaal Pas-de-Calais' departemangus.
Väike põllumajandusküla asub 15 km Arrasist kagus teede D9 ja D38 ristumiskoha ümbruses.
Lean Bergmann

Lean Bergmann (sündinud 4. oktoobril 1998 Hemeris) on Saksamaa jäähokimängija, kes mängib ründajana Saksamaa kõrgliigaklubis Berliini Eisbären.
Juuniorina kuulus ta Rootsi klubisse Almtuna IS.
Aastatel 2015–2018 mängis ta United States Hockey League'i klubides Sioux Falls Stampede ja Green Bay Gamblers.
Hooajal 2018–19 mängis ta Saksamaa kõrgliigaklubis Iserlohn Roosters. Sel sai Bergmann kõige nooremaks mängijaks, kes on Saksamaa kõrgliigas jõudnud 20 värava tähiseni.
2019. aasta mais sõlmis ta kolmeaastase lepingu NHL-i klubiga San Jose Sharks. NHL-is debüteeris ta sama aasta 2. oktoobril mängus Vegas Golden Knightsi vastu. Kahe hooaja jooksul pääses ta NHL-is väljakule 13 mängus, kuid sai neis kirja kokku vaid ühe väravasöödu. Enam sai ta mänguaega American Hockey League'i klubis San Jose Barracuda, kus ta lõi kahe hooaja jooksul kokku kümme väravat.
2021. aasta juulis sõlmis ta kaheaastase lepingu Mannheimi Adleriga.
2023. aasta mais sõlmis ta lepingu Berliini Eisbäreniga.
Bergmann on kuulunud Saksamaa jäähokikoondisse 2022. aasta taliolümpiamängudel ning 2019. ja 2021. aasta maailmameistrivõistlustel.
Hnefatafl

Hnefatafl on ajalooline lauamäng, mida mängiti 4.–12. sajandil Skandinaavias. Selle nimi tuleb sõnadest "hnefi" 'esimene' ja "tafl" 'laud'.
"Hnefatafl"'it on kutsutud ka viikingite maleks, aga mängureeglid on malest siiski erinevad.
"Tafl"'id on mängud, mida tuntakse ka "hnefatafl"'i nime all. Need on iidsed Põhjala ja keldi lauamängud, mida mängiti ruudulistel laudadel. "Tafl"'imänge mängiti Norras, Rootsis, Taanis, Islandil, Suurbritannias, Iirimaal ja Lapimaal. "Tafl"'imängud tõrjus välja 12. sajandil male, kuid tahvlipõhine versioon, mida mängisid saamid, oli kasutusel veel 18. sajandini. "Tablut"’i reeglid kirjutas üles Rootsi loodusteadlane Linnaeus 1732. aastal ja need tõlgiti ladina keelest inglise keelde 1811. aastal. Kõik tänapäevased "tafl"'imängud põhinevad 1811. aasta tõlkel, milles oli mitmeid vigu. Uutel reeglitel kõrvaldati need vead, mis viis tänapäevaste "tafl"'imängude loomiseni.
Maailma suurim "hnefatafl"'i nuppude kogu on pärit Salme laevmatustelt. Sealt on leitud vähemalt 322 "hnefatafl"'i nuppu ja vähemalt 10 täringut. Nupud pärinevad mitmest eri komplektist.
Mehhiko 2022. aasta taliolümpiamängudel

Mehhiko osales 2022. aasta taliolümpiamängudel Pekingis 4 sportlasega kolmel spordialal.
Mehhikot esindasid mäesuusatajad Rodolfo Dickson ja Sarah Schleper, murdmaasuusataja Jonathan Soto ning iluuisutaja Donovan Carrillo.
Brasiilia 2022. aasta taliolümpiamängudel

Brasiilia osales 2022. aasta taliolümpiamängudel Pekingis 10 sportlasega, kes võistlesid 5 spordialal.
Љ

Љ (љ) on kirillitsa täht, mis on kasutusel makedoonia keeles ning serbia, montenegro ja bosnia keele kirillitsas kirjutamisel. Љ on ligatuur tähtedest Л ja Ь.
See on makedoonia tähestiku 15. täht ja serbia tähestiku 14. täht ning seda kasutatakse palataliseeritud alveolaarse lateraali /lʲ/ (IPA: ʎ) märkimiseks. 
Seda translitereeritakse ladina kirjas digraafiga Lj / lj.
Näited: makedoonia љубов /ˈʎubɔf/ 'armastus', serbia љубав /ʎǔːbaʋ/ 'armastus'.
Conchy-sur-Canche

Conchy-sur-Canche on vald Põhja-Prantsusmaal Pas-de-Calais' departemangus.
Põllumajandusküla asub 37 km Arrasist lääneloodes, Canche jõe kallastel, teede D115 ja D102 ristumiskoha ümbruses.
Patrick Hager

Patrick Hager (sündinud 8. septembril 1988 Stuttgardis) on Saksamaa jäähokimängija, kes mängib Saksamaa kõrgliiga klubis EHC München ründajana vasakäärel. Ta on klubi meeskonna kapten.
Saksamaa kõrgliigas debüteeris ta hooajal 2007–08 Krefeld Pinguine'i meeskonnas.
Aastatel 2012–2015 mängis ta Saksamaa kõrgliigas ERC Ingolstadti ja 2015–2017 Kölner Haie ridades. Alates hooajast 2017–18 on ta mänginud Münchenis.
Saksamaa meistriks on ta tulnud 2014. aastal Ingolstadtiga ja 2018. aastal Müncheniga. Hageri kõige resultatiivsem hooaeg Saksamaa kõrgliigas on olnud 2015–16, mil ta lõi Kölner Haie meeskonnas mängides 14 väravat ja andis 30 väravasöötu.
2018. aasta taliolümpiamängudel võitis Hager Saksamaa jäähokikoondise koosseisus hõbemedali. Maailmameistrivõistlustel osales ta Saksamaa koondise koosseisus esmakordselt 2009. aastal.
Kukeseenik

Kukeseenik ("Hygrophoropsis") on puravikulaadsete seltsi kukeseenikuliste sugukonda kuuluv seeneperekond.
Conteville-en-Ternois

Conteville-en-Ternois on vald Põhja-Prantsusmaal Pas-de-Calais' departemangus.
Väike põllumajandusküla asub 34 km Arrasist loodes tee D88 ääres.
Konrad Abeltshauser

Konrad Abeltshauser (sündinud 2. septembril 1992 Bad Tölzis) on Saksamaa jäähokimängija, kes mängib kaitsjana Saksamaa kõrgliiga klubis EHC München.
Aastatel 2009–2013 mängis ta Quebec Major Junior Hockey League'i klubis Halifax Mooseheads. 2013. aastal tuli ta Mooseheadsiga liiga meistriks.
2010. aastal valis San Jose Sharks ta NHL-i "draft"is 163. valikuna. San Jose Sharksiga sõlmis ta lepingu 2012. aasta aprillis. Hooajal 2013–14 debüteeris ta American Hockey League'is San Jose Sharksi noorteklubis Worcester Sharks. Hooajal 2014–15 mängis ta lisaks ECHL-i klubis Allen Americans, kellega võitis 2015. aastal Kelly Cup'i. 2015. aasta juunis müüdi tema mängijaõigused St. Louis Bluesile. Ta sai seejärel mänguaega ainult AHL-is Bluesi noorteklubis Chicago Wolves. 2016. aasta jaanuaris loobus Blues Abeltshauserist ja leping temaga lõpetati.
2016. aasta jaanuaris sõlmis ta lepingu EHC Müncheniga. Müncheniga on ta tulnud Saksamaa meistriks aastatel 2016, 2017 ja 2018. Hooajal 2016–17 valiti Abeltshauser Saksamaa kõrgliiga hooaja parimaks kaitsemängijaks.
Saksamaa jäähokikoondise koosseisus on Abeltshauser osalenud 2017. aasta maailmameistrivõistlustel ja 2022. aasta taliolümpiamängudel.
Pipartatik

Pipartatik ("Chalciporus piperatus") on piprase maitsega seen. See kuulub pipartatiku perekonda.
Horvaatia 2022. aasta taliolümpiamängudel

Horvaatia osales 2022. aasta taliolümpiamängudel Pekingis 11 sportlasega, kes võistlesid 4 spordialal.
Küpros 2022. aasta taliolümpiamängudel

Küpros osales 2022. aasta taliolümpiamängudel Pekingis ühe sportlasega.
Küprost esindas mäesuusataja Yiannos Kouyoumdjian.
Portugal 2022. aasta taliolümpiamängudel

Portugal osales 2022. aasta taliolümpiamängudel Pekingis kolme sportlasega, kes võistlesid 2 spordialal.
Portugali esindasid mäesuusatajad Vanina Guerillot ja Ricardo Brancal ning murdmaasuusataja José Cabeça.
Jäähoki 1964. aasta taliolümpiamängudel

Meeste jäähokiturniir 1964. aasta taliolümpiamängudel Austrias Innsbruckis oli 10. olümpiaturniir, mis oli ühtlasi 31. MM ja 42. Euroopa meistrivõistlus. Mängud peeti Olympiahalles Innsbruckis. Mängud toimusid 27. jaanuarist kuni 9. veebruarini. Sellel turniiril osales 16 meeskonda.
Nõukogude Liit võitis oma teise olümpiakulla ning tuli neljandat korda maailmameistriks ja kaheksandat korda Euroopa meistriks. Kanada, keda esindas esmakordselt preester David Baueri organiseeritud ja juhendatud sihipäraselt loodud rahvusmeeskond, jäi esimest korda olümpia jäähokiajaloos medalitest ilma – nad oli endiselt heitluses medali nimel viimase päevani, kuni kaotasid Nõukogude Liidule ja jäid neljandaks. Tiitlikaitsja USA jäi esimest korda pärast 1948. aastat ilma olümpiamedalita.
Osaleda said 1963. aasta jäähoki MM-i A-grupi seitse meeskonda (kaks Saksamaa meeskonda pidid taas mängima omavahel et selgitada, kes esindasid olümpiamängudel jagatud Saksamaad. Lääne-Saksamaa võitis Ida-Saksamaa) ja B-grupi neli esimest meeskonda. Austria sai osaleda kui võõrustaja. Ülejäänud neli kohta tuli välja mängida kvalifikatsioonis.
Turniir algas väljalangemisringiga, kus selle ringi võitjad mängisid kohtadele 1.–8. (nimetatakse A-grupiks) ja kaotajad kohtadele 9.–16. (nimetatakse B-grupiks). Paarid koostati edetabeli abil, mis põhines suuresti eelmise aasta MM-i tulemustele.
Kvalifikatsioon.
Enne olümpiaturniiri otsustati, et Aasia/Ookeani esindajale eraldatakse koht. Samuti mängis Ida-Saksamaa (ja viimast korda) Lääne-Saksamaaga, et otsustada Saksamaa esindaja hoki olümpiaturniiril.
Tulemused.
Esimene voor.
Võitjad (paksus kirjas) pääsesid A-gruppi, et mängida 1.–8. koha nimel. Kvalifikatsioonimängud kaotanud meeskonnad mängisid B-alagrupis 9.–16. Riigid valiti (umbes) alates nende positsioonist 1963. aasta jäähoki maailmameistrivõistlustel. Šveits võitis ainsa B-grupi meeskonnana, alistades Norra, kes oli samuti B-grupist.
Lohutusring.
Selle grupi meeskonnad mängisid 9.–16. kohani.
Luksemburg 2022. aasta taliolümpiamängudel

Luksemburg osales 2022. aasta taliolümpiamängudel Pekingis 2 sportlasega.
Luksemburgi esindasid mäesuusatajad Matthieu Osch ja Gwyneth ten Raa.
Liechtenstein 2022. aasta taliolümpiamängudel

Liechtenstein osales 2022. aasta taliolümpiamängudel Pekingis 2 sportlasega.
Liechtensteini esindasid mäesuusataja Marco Pfiffner ja murdmaasuusataja Nina Riedener.
Toyota Celica

Toyota Celica (tuntud ka kui Celica Supra) oli Toyota seeriaauto mudel, mida toodeti algselt Ameerika autoturule. Esimesed Toyota Celica mudelid olid vanade Ameerika muskelautode kujuga, põhiliselt Ford Mustangi omaga. Hiljem tulid Celicale ka ülestõusvad esituled ning neljanda generatsiooni Celicaga suur disainimuutus.
Toyota Celica kere ja kuju oli mõeldud algselt Ameerika müügile, kuna tollel ajal olid muskelautod eriti populaarsed. Toyota Celica oli aga väiksem ja kütusesäästlikum, aga muskelautodele sarnase "fastback" kujuga. Aga need kujud olid ainult esimesel ja teisel Celica generatsioonil. Kolmanda genratsiooni Celical oli hakanud tekkima sarnane kuju Toyota Corolla AE86 Sprinteriga, mida hakati tootma paar aastat enne Celica kolmanda generatsiooni.
Neljanda generatsiooni Celicale tulid juurde ülestõusvad esituled ja osad muudatused kere juures. Üks põhilisi muutusi oli see, et neljanda generatsiooni Celica ei näinud enam välja nagu muskelauto, vaid tolle aja kohta pigem väga jaapanlik auto.
Ajalugu.
Kuigi Celica juures oli esikohal sõidumugavus ja suurepärane juhitavus, pidi see pühendunud autohuviliste poolehoiu võitmiseks ka pööramisel eeskujulikult käituma. Õnneks ei valmistanud Celica tänu oma sõltumatule esivedrustusele ja nelja hoovaga tagavedrustusele pettumust isegi mitte kitsastes ja järskudes kurvides.
Neljanda põlvkonna Celica, mis toodi välja 1985. aastal, näitas turul uut suunda ‒ selle juures võeti kasutusele esivedu (mis hakkas asendama varem kasutatud tagavedu). Märkimist väärib 1986. aasta mudel GT-4, millel oli pidev nelikvedu ja vägev 185PS DOHC mootor ‒ kõige võimsam Jaapanis valmistatud kaheliitrine mootor: kõik see andis Toyotale head eeldused autoralli maailmameistrivõistluste (WRC) võidu poole pürgimiseks.
Edu ei lasknud end kaua oodata. 1990. aastal tuli Carlos Sainz sõitjate kategoorias esimesele (Jaapani autotootjate jaoks esimest korda) ja autotootjate kategoorias teisele kohale. 1992. aastal jõudis avalikkuse ette autoralli maailmameistrivõistluste eriväljalase GT-4 RC (Rally Competition). Selle roolis saavutas 1993. aasta autoralli maailmameistrivõistlustel nii sõitjate kui ka autotootjate hulgas esikoha Juha Kankkunen ja 1994. aastal tegi sama Didier Auriol.
1995. aastal lahvatas aga suur skandaal, kui Kataloonia rallil avastati tehnilise kontrolli käigus turbopiirajas kavalalt peidetud ava, mille kaudu sai mootor lisaõhku. FIA karistas selle eest Toyota tehasetiimi tulemuste tühistamisega: tiimi sõitjad Juha Kankunnen, Didier Auriol ja Armin Schwarz jäid oma punktidest ilma ja ei saanud osaleda järgmisel, RAC rallil Suurbritannias, lisaks sai Toyota aastase võistluskeelu.
Need, kes olid tunnistajaks selle esmaesitlusele, ei teadnud veel tollal, et seitsmenda põlvkonna ehk 1999. aasta mudel jääb viimaseks Celica väljalaskeks. See oli viimane lehekülg Celica 35 aasta pikkuses ajaloos, millest jäävad maha seitse eripärast põlvkonda, lugematul arvul autospordivõistluste esikohti ja neli miljonit toodetud autot.
Iirimaa 2022. aasta taliolümpiamängudel

Iirimaa osales 2022. aasta taliolümpiamängudel Pekingis 6 sportlasega, kes võistlesid 5 spordialal.
Monaco 2022. aasta taliolümpiamängudel

Monaco osales 2022. aasta taliolümpiamängudel Pekingis 3 sportlasega, kes võistlesid 2 spordialal.
Phallomycetidae

Phallomycetidae on kandseente hõimkonda kuuluv seente alamklass.
Vurrikulaadsed

Vurrikulaadsed ("Gomphales") on kandseente selts.
Malaisia 2022. aasta taliolümpiamängudel

Malaisia osales 2022. aasta taliolümpiamängudel Pekingis kahe sportlasega. See oli teine kord, kui Malaisia võttis taliolümpiamängudest osa.
Malaisiat esindasid mäesuusatajad Jeffrey Webb ja Aruwin Salehhuddin.
Vurrikulised

Vurrikulised ("Gomphaceae") on kandseente sugukond.
Vurrik (perekond)

Vurrik ("Gomphus") on kandseente perekond.
Auriculariomycetidae

Auriculariomycetidae on kandseente hõimkonda kuuluv seente alamklass.
Sellesse kuulub järgmine selts:
Mike Matheson

Michael Matheson (sündinud 27. veebruaril 1994 Pointe-Claire'is Québeci provintsis) on Kanada jäähokimängija, kes mängib kaitsjana NHL-i klubis Pittsburgh Penguins.
Hooajal 2011–12 mängis ta United States Hockey League'i klubus Dubuque Fighting Saints. Aastatel 2012–2015 mängis ta Boston College'i jäähokimeeskonnas.
2012. aastal valis Florida Panthers ta NHL-i "draft"is 23. valikuna. Panthersiga sõlmis ta lepingu 2015. aastal. Suurem osa hooajast 2015–16 mängis ta American Hockey League'is (AHL) Panthersi noorteklubis Portland Pirates. NHL-is debüteeris ta Panthersi meeskonnas 23. märtsil 2016 mängus Winnipeg Jetsi vastu. Esimese värava lõi ta liigas sama aasta 18. oktoobril mängus Tampa Bay Lightningi vastu.
2020. aasta septembris kaubeldi Matheson koos Colton Sceviouriga Patric Hörnqvisti vastu Pittsburgh Penguinsile.
2016. aastal tuli Matheson Kanada jäähokikoondise koosseisus maailmameistriks. 2016. aasta maailmameistrivõistlustel valiti ta turniiri parimaks kaitsjaks ja turniiri sümboolsesse koosseisu. 2017. aasta maailmameistrivõistlustel võitis ta Kanada koondisega hõbemedali.
Tema abikaasa Emily Pfalzer on samuti jäähokimängija, kes tuli 2018. aasta taliolümpiamängudel olümpiavõitjaks USA naiste jäähokikoondise koosseisus.
Juurepähkel

Juurepähkel ("Rhizopogon") on puravikulaadsete seltsi kuuluv perekond seeni.